See See Rider

«See See Rider», òg kjend som «C.C. Rider» eller «See See Rider Blues» eller «Easy Rider», er ein populær amerikansk 12-taktsblues.Somme versjonar er i ein utvida 16-taktsblues. Elijah Wald (2005). Escaping the Delta: Robert Johnson and the Invention of the Blues, Amistad. ISBN 0060524235 on Google group rec.music.country.old-time Han vart først spelt inn av Gertrude «Ma» Rainey i 1924, og har sidan den gong vorte spelt inn av mange andre artistar. 

Songen nyttar hovudsakleg ein tradisjonell bluestekst som fortel soga om ein utru kjæraste, kalla easy rider. «See See rider, see what you have done» er eit ordspel på ordet «see» og lyden av «easy».

Forskjellige versjonar

Songen vert rekna som ein tradisjonell song, men vart ein populær bluessong med godt over 100 forskjellige versjonar. Han vart spelt inn av mellom andre Big Bill Broonzy, Mississippi John Hurt, Lead Belly, Lightnin' Hopkins, Peggy Lee og mange andre. Broonzy hevdar at han lærte å spele blues frå ein omvandrande songar kalla «See See Rider», så han var kring 9 eller 10 år gammal, kring 1908.Roger House, Blue Smoke: The Recorded Journey of Big Bill Broonzy, s.19

I 1943 gjekk ein versjon av Wee Bea Booze til topps på Billboard «Harlem Hit Parade», ein forgjengar for rhythm and blues-lista. Somme blueskritikarar reknar denne som den definitive versjonen av songen.[ Wee Bea Booze Biography]

Ein doo-wop-versjon vart spelt inn av Sonny Til og The Orioles i 1952. Seinare vart meir rocka versjonar spelt inn av Chuck Willis (som «C.C. Rider», nådde òg førsteplassen på R&B-lista, samt 12. plass på poplista, i 1957) og LaVern Baker (9. plass på R&B-lista og 34. plass på poplista i 1963). Willis-versjonen gav opphavet til dansen «The Stroll».

Andre populære versjonar vart spelte inn av Mitch Ryder & the Detroit Wheels (som ein del av ein medley kalla «Jenny Take a Ride!», 10. plass på poplista i USA i 1965) og The Animals (10. plass på poplista i 1966). Den tunge The Animals-versjonen nådde førsteplassen i Canada og 8. plass i Australia. Det var den siste singelen til bandet før dei vart oppløyst i september 1966. Songen vart arrangert av bandmedlem Dave Rowberry. Label shot of Animals single

Andre utgåver vart spelte inn av Elvis Presley, Jerry Lee Lewis, Ray Charles, Chuck Berry, Gary Lewis and the Playboys, The Who, The Everly Brothers, Charlie Rich, Janis Joplin, The Grateful Dead, Leon Thomas, Snooks Eaglin, John Fahey, Old Crow Medicine Show og mange fleire. I seinare år pleidde Presley å opne konsertane sine med denne songen,Elvis Presley in Concert som på On Stage og Aloha from Hawaii. Bruce Springsteen and the E Street Band spelte i lang tid «C.C. Rider» på konsertane sine, noko ein kan høyre på konsertalbumet No Nukes.

Kjelder
Denne artikkelen bygger på «See See Rider» frå ,  den 17. desember 2011. 
 oppgav desse kjeldene:

 Bakgrunnsstoff 
 Song on Youtube.com
 The sheet music

Kategori:Songar frå 1924
Kategori:Singlar frå 1957
Kategori:Singlar frå 1963
Kategori:Singlar frå 1966
Kategori:Lead Belly-songar
Kategori:Peggy Lee-songar
Kategori:LaVern Baker-songar
Kategori:The Animals-songar
Kategori:Elvis Presley-songar
Kategori:Jerry Lee Lewis-songar
Kategori:Chuck Berry-songar
Kategori:Gary Lewis & the Playboys-songar
Kategori:The Who-songar
Kategori:The Everly Brothers-songar
Kategori:Charlie Rich-songar
Kategori:Janis Joplin-songar
Kategori:Grateful Dead-songar
Kategori:Old Crow Medicine Show-songar
Kategori:Bruce Springsteen-songar
Kategori:Hokumbluessongar
Kategori:Rhythm and blues-songar
Kategori:Bluessongar
Kategori:Nummer-ein-singlar i Canada
Kategori:Mississippi John Hurt-songar
Kategori:The Youngbloods-songar
Kategori:Little Willie Littlefield-songar
Kategori:Songar på toppen av Billboard Hot R&B/Hip-Hop Songs-lista
Kategori:Grammy Hall of Fame Award
Kategori:United States National Recording Registry-innspelingar